**. NAPIREND**

**E L Ő T E R J E S Z T É S**

**Salföld Község Önkormányzata Képviselő-testületének**

**2022. -i nyilvános ülésére.**

**Tárgy: Gépjármű üzemeltetési szabályzat elfogadása.**

Előterjesztő: Fábián Gusztáv polgármester

Előkészítette: Danis Orsolya pénzügyi ügyintéző

Jogszabállyal nem ellentétes.

dr .Szabó Tímea címzetes főjegyző

Tisztelt Képviselő-testület!

Sikeres, a Magyar Faluprogram keretében megvalósított pályázat útján az Önkormányzat tulajdonába került az SZV277 forgalmi rendszámú Opel Combo gépjármű.

A gépjármű használatát szabályozni szükséges, mely vonatkozásban készült gépjármű üzemeltetési szabályzat tervezet került előkészítésre.

A használat és a használat szabályozása kapcsán tekintettel kell lenni arra, hogy milyen célra került beszerzésre a gépjármű, illetve, hogy a beszerzéshez igénybe vett pályázat célja, az annak keretében támogatható tevékenységek miként kerültek meghatározásra a pályázati programban:

„A program lehetőséget biztosít az 5000 fő, és ez alatti állandó lakosságszámú önkormányzatok számára olyan új eszközök, gépek, munkagépek beszerzésére, amelyek hozzájárulnak a belterületi közterületek megfelelő karbantartásához, közparkok, járdák, járda melletti zöldterületek, emlékhelyek fenntartásához, gondozásához, a településtisztasági szolgáltatásokhoz, valamint a köztisztasági szolgáltatásokhoz.”

Kérem a Tisztelt Képviselő-testületet, hogy a gépjármű üzemeltetési szabályzat tervezetét megvitatni szíveskedjen.

**SALDÖLD KÖZSÉG ÖNKORMÁNYZATA**

**GÉPJÁRMŰ ÜZEMELTETÉSI SZABÁLYZATA**

**I.**

**A GÉPJÁRMŰHASZNÁLATTAL KAPCSOLATOS**

**ÁLTALÁNOS SZABÁLYOK**

1. A szabályzat hatálya kiterjed a Salföld Község Önkormányzata tulajdonában lévő, az önkormányzat érdekében használt gépjárműre és tartozékaira, annak vezetőjére, valamint az üzemeltetésében résztvevő, azt irányító és ellenőrző személyre.

2. Salföld Község Önkormányzatafeladatainak ellátása érdekében a következő gépjármű üzemel:

- Opel Combo

A gépjármű az Önkormányzat kötelező és önként vállalt feladatainak ellátása érdekében községgazdálkodási feladatok ellátására szolgál, ide értve a közterületek karbantartását, zöldterületek fenntartását, kezelését, temetőgondozást, település- és köztisztasági feladatok ellátását és egyéb kommunális feladatokat is.

3. Az Önkormányzattulajdonában lévő gépjármű jogszabályoknak és szabályzatnak megfelelő üzemeltetése a polgármester feladata.

4. A gépjármű vezetésére jogosult a polgármester, a falugondnok, illetve az Önkormányzat azon dolgozója, aki részére a polgármester írásban eseti vagy állandó meghatalmazást ad.

5. A gépjárművet másnak bérbe, kölcsönbe adni nem lehet.

6. A gépjármű magáncélú használata tilos!

7. A gépjárművezető köteles gondoskodni az alábbi feladatok elvégzéséről:

a) a gépjármű folyamatos tisztántartása kívül-belül

b) a gépjármű napi üzemeltetésével kapcsolatos feladatok elvégzése (guminyomás, folyadékszintek, fékek, KRESZ tartozékok stb. ellenőrzése, kisebb javítások elvégzése),

c) rendellenességek, szerviz és vizsgakötelezettségek jelzése a polgármesternek,

d) gépjárművek tankolása a gyárilag megadott minőségű üzemanyaggal.

A gépjárművezetők teljes anyagi és polgárjogi felelősséggel tartoznak az általuk vétkesen okozott kárért (ittasan, betegen, gyógyszeres befolyásolás alatt, kialvatlanul, stb.)

8. A gépjármű üzem-, forgalombiztonsági és környezetvédelmi követelményeknek megfelelő műszaki állapotban tartása érdekében a járművet vezető haladéktalanul köteles jelezni az Önkormányzat Polgármestere felé, ha jármű üzemben tartásának valamely akadálya merül fel (pl. műszaki vizsga érvényessége, környezetvédelmi vizsgálat érvényessége lejárt, rossz műszaki állapotban van a gépjármű).

9. A gépjármű üzemeltetése, használata során bekövetkezett, anyagi kárt okozó eseményekről jegyzőkönyvet kell készíteni. A jegyzőkönyv elkészítéséért a jármű vezetője felelős. A jegyzőkönyvben foglaltak alapján Salföld Község Polgármestere dönt az Önkormányzat által igényelt kártérítés mértékéről.

10. Az üzemanyag vásárlást a polgármester engedélyezi. A gépjármű üzemanyag fogyasztásának elszámolása a tankolásról kiállított, Salföld Község Önkormányzata nevére szóló szabályszerű számlák alapján történik.

Az üzemanyag elszámoláshoz nyilvántartást kell vezetni a naponta elvégzett munkákról és azok időtartamáról. A nyilvántartáson javítást csak áthúzással, valamint a javítást végző aláírásával lehet végrehajtani. A nyilvántartás vezetését a polgármester havonta ellenőrizni köteles.

Amennyiben a fogyasztás korábbi fogyasztásoktól jelenősen eltér, azt a polgármesternek haladéktalanul jelezni kell, aki köteles kivizsgálni az eltérés okát. A korrekt elszámoláshoz a gépjárműveket minden hónap utolsó csütörtökjén tele kell tankolni.

11. A szabályzatot Salföld Község Önkormányzata Képviselő-testülete …./2022. (….)

határozatával fogadja el, és az elfogadása napjától érvényes.

12. Ezen Gépjármű üzemeltetési szabályzat napján lép hatályba.

Salföld, 2022.

**Fábián Gusztáv**

**polgármester**

1. számú melléklet a gépjármű üzemeltetési szabályzathoz

**NYILATKOZAT**

**üzemi használatú gépjármű**

**vezetői engedélyéhez**

Alulírott ...................................................................................................... (név) .........................................………………………………………………………… (lakcím), .................................................................………..(cégnév) dolgozója kijelentem, hogy Salföld Község Önkormányzata tulajdonában és fenntartásában lévő alábbi gépjármű – munkaköri feladataim ellátáshoz kapcsolódó – vezetését vállalom.

Nyilatkozom, hogy legalább 1 éve „B” kategóriás vezetői engedéllyel rendelkezem.

Kérem a Polgármestert, hogy engedélyezze számomra a jármű vezetését.

Dátum:

……………………………….

Engedélyt kérő aláírása

## ENGEDÉLY

Salföld Község Önkormányzata részéről engedélyezem ……………… részére, hogy az Önkormányzat fenntartásában lévő ……………. Gyártmányú, …………..forgalmi rendszámú gépjárművet munkakörébe tartozó feladatai ellátása érdekében ……………………..(név) vezesse.

Jelen engedély visszavonásig érvényes.

A jármű vezetése kapcsán az engedélyes köteles betartani az e szabályzatban foglaltakat.

Dátum

…………………………….

Polgármester

2. számú melléklet a gépjármű üzemeltetési szabályzathoz

Gépjármű adatai:

|  |  |
| --- | --- |
| gyártmány | OPEL |
| típus | COMBO |
| teljesítmény | 96 KW |
| üzemanyag | gázolaj |

Teljesített üzemóra nyilvántartás

|  |  |  |  |  |
| --- | --- | --- | --- | --- |
| dátum | óra-perc  (tól-ig) | teljesített napi üzemóra | munka megnevezése | traktorvezető aláírása |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Üzemóra összesen: …………..

Üzemanyag fogyasztás összesen: …………..

Salföld, 20.. …. …..

***Határozati javaslat:***

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2022. HATÁROZATA**

***a gépjármű üzemeltetési szabályzatról***

Salföld Község Önkormányzata Képviselő-testülete a gépjármű üzemeltetési szabályzatot az előterjesztés szerinti tartalommal elfogadja.